钦定古今图书集成/明伦汇编/氏族典/第118卷 > 陈容
## 钦定古今图书集成/明伦汇编/氏族典/第118卷 > 陈容

按《魏志臧洪传》：“‘洪邑人陈容，少为书生，亲慕洪，随洪
为东郡丞。城未败，洪遣出绍，令在座。见洪当死，起谓
绍曰：将军举大事，欲为天下除暴，而专先诛忠义，岂
合天意？臧洪发举为郡将，奈何杀之’？绍惭。左右使人
牵出，谓曰：‘汝非臧洪俦，空复尔为’！容顾曰：‘夫仁义岂
有常，蹈之则君子，背之则小人。今日宁与臧洪同日
而死，不与将军同日而生’！”复见杀。在绍座者，无不叹
息。